text: 235 mio. kr. på højkant i dag: Denne by har flest vindere
  13 juli 2016 kl. 06.42
  I dag ruller en rekordstor lottoudtrækning over skærmen. Se her, om du bor i byen med flest millionærvindere i Syd- og Sønderjylland
  For nogen kan onsdagen ende med lidt flere feriepenge på kontoen end normalt. I aften trækkes der om den største onsdagspulje i Lotto nogensinde. Med 7 millioner kroner i 1. præmie og 228 millioner kroner i superpuljen kan vinderen se frem til en forsødet sommer.
  I Syd- og Sønderjylland er der sidste år og i år indtil nu blevet kåret 26 lotto-millionærer i Syd- og Sønderjylland, men især én vestjysk by løber med flere millionpræmier end andre. I alt har ni personer fra Esbjerg Kommune kunne pynte sig med millionærtitlen i år og sidste år. Samtidig har byen også flest lottomilionærer pr. indbygger efterfulgt af Haderslev og Vejle.
  